label_title: 72. Golden Globe-gála
label_desc: A 72. Golden Globe-gálára 2015. január 11-én, vasárnap került sor; az NBC televíziós csatorna élőben közvetítette. A 2014-ben mozikba, vagy képernyőkre került amerikai filmeket, illetve televíziós sorozatokat díjazó rendezvényt a kaliforniai Beverly Hillsben, a Beverly Hilton Hotelben tartották meg, a Hollywoodi Külföldi Tudósítók Szövetsége és a Dick Clark Productions szervezésében. A díjátadó házigazdáinak – immár harmadik egymást követő évben, s egyben utoljára – Tina Fey és Amy Poehler színésznőket kérték fel.